Nr. C 90/22 De Europæiske Fællesskabers Tidende 5. 4. 83 
Udtalelse om forslag til Rådets direktiv om forenkling af formaliteter og kontrol i 
forbindelse med godstransport mellem medlemsstaterne 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 127 af 18. maj 1982, side 6. 
A. UDTALELSENS JURIDISKE GRUNDLAG 
Rådet besluttede den 4. maj 1982, i medfør af artiklerne 43, 75, 84 og 100 i traktaten om 
oprettelse af Det europæiske økonomiske Fællesskab at høre Det økonomiske og sociale 
Udvalg om det nævnte forslag. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog sin udtalelse på sin 205, plenarforsamling afholdt 
i Bruxelles den 23. og 24. februar 1983. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af Det 
europæiske økonomiske Fællesskab, særlig artiklerne 
43, 75, 84 og 100, 
under henvisning til Rådets beslutning af 24. maj 1982 
om at anmode om Udvalgets udtalelse om ovennævnte 
forslag i1), 
under henvisning til beslutning truffet af Udvalgets 
formand den 24. maj 1982 om at pålægge Afdelingen 
for transport og kommunikation at udarbejde udtalelse 
om forslaget (forretningsordenens artikel 22), 
under henvisning til afdelingens udtalelse, vedtaget på 
det 148. møde den 9. februar 1983, 
under henvisning til beretning forelagt af ordføreren, 
Morselli, 
under henvisning til forhandlingerne på den 205. ple­
narforsamling, afholdt den 23.—24. februar 1983 (mø­
det den 24. februar 1983), og 
(») EFT nr. C 127 af 18. 5. 1982, s. 6. ud fra følgende betragtninger: 
1. Den grænseoverskridende godstransport ved Fælles­
skabets indre og ydre grænser udsættes nu som før 
for betydelige hindringer. Traktaternes mål, at ska­
be forhold som på et indenrigsmarked i Fællesska­
bet, er trods visse fremskridt med toldunionen des­
værre endnu ikke nået; ganske vist er der også 
gennemført lettelser af procedurerne for fællesskabs­
forsendelse og harmonisering af skattereglerne, bl.a. 
angående moms'en. Men på den anden side tiltager 
betydningen af de ikke-toldmæssige handelshin­
dringer, som modvirker integrationen; 
2. hertil kommer, at der i visse europæiske stater uden 
for Fællesskabets er stigende tendens til at behandle 
transittrafikken restriktivt, hvilket ofte generer vare­
transporten i Fællesskabet i væsentlig grad. Den 
begrænsede tildeling af transittilladelser i Jugosla­
vien, landevejstransportbidraget i Østrig og de 
schweiziske planer om en afgift på tung trafik er 
blot enkelte eksempler herpå; 
3. disse foreteelser er ganske vist også en følge af 
manglende koordinering af den internationale, og 
fremfor alt af Fællesskabets transportpolitik, spe­
cielt hvad angår transportinfrastruktur- og afgifts­
politik. Hindringer af ikke-toldmæssig art, det være 
sig de stadig eksisterende administrative gener eller 
transportmæssige bestemmelser, betyder i praksis 
for industrien og handelen i Fællesskabet, at deres 
aktiviteter i betydeligt omfang hæmmes af unødven­
dige udgifter og tidsspild, og at den internationale 
konkurrence kun kan gøre sig gældende på forringe­
de betingelser; 
5. 4. 83 De Europæiske Fællesskabers Tidende Nr. C 90/23 
4. de omkostninger, som økonomierne i Fællesskabet 
herved påføres, må regnes i milliarder og udgør efter 
eksperters skøn 5—7 % af værdien af de varer, der 
omsættes i international handel. Alene for EF's 
interne handels vedkommende skulle disse udgifter 
dermed beløbe sig til et sted mellem 12 og 17 mia 
ERE. Det siger sig selv, at med en stadig formind­
sket fortjenstmargen og øget konkurrence fra virk­
somheder i tredjelande, navnlig USA og Japan, får 
erhvervslivet i Fællesskabet stadig ringere disposi­
tionsmuligheder, hvilket naturnødvendigt resulterer 
i tab af arbejdspladser; 
5. disse omstændigheder gør det nødvendigt, at der 
sker hastige fremskridt med integrationen i Fælles­
skabet, hvis større skader skal undgås og den euro­
pæiske industris konkurrenceevne opretholdes; 
6. dette har Kommissionen også forlængst erkendt og 
den har derfor i andet halvår forelagt Rådet en 
række foranstaltninger, nemlig: 
— »Kommissionens meddelelse til Rådet om styr­
kelse af det indre marked«, 
— »Forenkling af formaliteter og kontrol i forbin­
delse med godstransport mellem medlemsstater­
ne« C1); 
— »Lempelse af personkontrollen af medlemssta­
ternes borgere ved passage af Fællesskabets indre 
grænseovergange« (2), 
— »Forenkling af formaliteterne i samhandelen 
mellem medlemsstaterne« (3), 
— »Indførelse af en fællesskabsblanket til angivelse 
til udførsel« (3), 
— »Fællesskabsforsendelse« (3), 
— »Henstand med betaling af skyldig importaf­
gift« (3), og 
7. Det europæiske Råd beskæftigede sig på sit møde i 
København den 3.—4. december 1982 med denne 
problematik og opfordrede Rådet til inden udgan­
gen af marts 1983 at træffe afgørelse om prioritere­
de foranstaltninger til styrkelse af det indre marked. 
På dette område bør Rådet vise sin politiske vilje til 
reelt at reducere, og senere afskaffe, kontroller og 
hindringer, så varers og personers frie bevægelighed 
i Fællesskabet fuldt ud gennemføres — med 72 stemmer for, mens 1 medlem undlod at stem­
me 
VEDTAGET FØLGENDE UDTALELSE: 
1." Udvalget tager Kommissionens forskellige foran­
staltninger til styrkelse og videreudvikling af det interne 
marked til efterretning. Det godkender tankegangen i 
det foreliggende kommissionsforslag samt dettes mål­
sætning om i en første etape at forenkle grænsepas­
sage. 
2. Kommissionens noget vage formuleringer af sine 
hensigter i forslaget om grænseformaliteter virker imid­
lertid påfaldende. Når det indeholder formuleringer 
som »så vidt muligt«, »hvor det er muligt« osv., er end 
ikke et direktiv, der har »bindende retsvirkninger«, et 
effektivt middel til skabelse af et virkeligt internt mar­
ked. Selv om denne foranstaltning blot er den første i en 
række, og hensigten, til Udvalgets beklagelse selv 25 år 
efter Fællesskabets oprettelse, endnu ikke er at afskaffe 
grænsekontrol — det skal ske på et senere stadium — er 
det påkrævet med en klarere og mere entydig sprog­
brug. 
3. Efter Udvalgets opfattelse bør de næstfølgende 
skridt, som fællesskabsorganerne agter at tage hen imod 
afskaffelse af grænsekontrol inden for godstransport, og 
persontransport, opregnes i Kommissionens forslag og 
indordnes i en tidsplan. Direktivforslaget bør også klart 
og tydeligt angive medlemsstaternes forpligtelse til ikke 
at indføre nye hindringer for den grænseoverskridende 
transport. 
I. Generelle bemærkninger 
1. I forbindelse med hindringerne for varesamhandelen 
skal der først og fremmest peges på beskyttelses- og 
kontrolforanstaltningerne. Det stadigt hyppigere frem­
førte krav om oprindelsesbevis er en særlig hindring, 
som — bortset fra de tilfælde hvor medlemsstaterne kan 
begrunde det med, at der med Kommissionens tilladelse 
iværksættes beskyttelsesforanstaltninger over for tred­
jelandeprodukter — ikke alene strider mod EØF-trakta-
tens ånd, men også dens bogstav. 
Det påfører erhvervslivet væsentlige meromkostninger, 
planlægningsproblemer og spildtid ved grænserne. 
(») EFT nr. C 127 af 18. 5. 1982, s. 6. 
(2) EFT nr. C 197 af 31. 7. 1982, s. 6. 
(3) EFT nr. C 203 af 6. 8. 1982, s. 5 og s. 11. 2. Det er korrekt, at Kommissionens beslutning 80/ 
47/EØF af 20. december 1979 om betingelserne for 
Nr. C 90/24 De Europæiske Fællesskabers Tidende 5.4.83 
anvendelse af EØF-traktatens artikel 115 indeholder 
bestemmelser vedrørende »bevis for oprindelse«. Men 
netop for at undgå, at oprindelseskontrollen skal blive 
en hindring for EF's interne samhandel, fastsættes 
der i den nævnte beslutning nogle helt præcise betingel­
ser og begrænsninger, således som det også fremgår af 
den sidste »betragtning«. 
»det fastsættes som almindelig regel, at medlemssfa-
terne ved opfyldelse af formaliteterne i forbindelse 
med indførsel af en vare fra en anden medlemsstat 
skal begrænse sig til kun at anmode importøren om 
en erklæring om varens oprindelse ud fra det kend­
skab, importøren med rimelighed kan formodes at 
have hertil.« 
Yderligere beviser, og navnlig oprindelsescertifikatet, 
skal kun kunne kræves, hvis det viser sig nødvendigt 
fordi der foreligger alvorlig og velbegrundet tvivl. 
3. Af ganske særlig betydning, når det drejer sig om 
hindringer for varesamhandelen, er problemerne i for­
bindelse med toldbehandlingen. Dette forhold peges der 
også på i de detaljerede analyser, der er indeholdt i 
ekspertberetningen fra Det rådgivende Transportudvalg 
(jf. EØF-traktatens artikel 83) om hindringer for græn­
sepassage i forbindelse med transport ad landevej, pr. 
jernbane og ad sejlbare vandveje, som forelå i april 
1982. Som følge af infrastrukturbetingede, organisato­
riske og internt driftsmæssige problemer, hvoraf sidst­
nævnte navnlig gør sig gældende inden for jernbanerne, 
har der hidtil været tale om betydelige forsinkelser for 
den grænseoverskridende varetransport. 
3.1. Problemerne skal imidlertid ikke blot henføres til 
grænsekontrolinstitutionerne som sådanne, men også til 
den utilstrækkelige kapacitet på kontrolstederne. 
3.2. Åbningstiderne på kontrolstederne, såvel ved lan­
degrænserne som inde i landet, giver også anledning til 
problemer, enten på grund af at der ikke generelt er 
foretaget en harmonisering, eller fordi de simpelthen 
ofte ikke er afpasset efter den faktiske trafikstrøm. 
3.3. Det samme gælder m.h.t. personalestyrken på 
enkelte toldsteder, hvor der opstår et helt specielt pro­
blem med toldekspeditionen efter ferie- og helligdage 
eller søndage med kørselsforbud, når forskellige ord­
ninger støder sammen ved grænserne (f.eks. helligdag i 
Belgien, men ikke i Tyskland). 
3.4. En videre hindring i forbindelse med kontrollen er 
toldstedernes forskellige beføjelser, navnlig når veteri­
nære og plantesundhedskontrolforanstaltninger er på­
krævede. Der kunne opnås en betydelig forenkling blot 
derved, at åbningstider og kontrolbeføjelser gjordes 
lettere overskuelige. 3.5. Grænsepassage forsinkes ofte unødigt, fordi der 
hyppigt foretages kontrol af de samme ting flere gange 
som følge af, at en stedfunden kontrol ikke uden videre 
anerkendes i andre medlemsstater. Det kan således i 
forbindelse med en grænseoverskridende transport fore­
komme, at erhvervskøretøjer indtil flere gange får kon­
trolleret vægt og akseltryk, og at jernbanevogne under­
kastes tekniske undersøgelser mere end én gang. Udval­
get beklager, at åbenbart ikke alle medlemsstater er rede 
til i Ministerrådet at acceptere gensidig anerkendelse af 
kontrolresultater. 
Tilsvarende problemer forekommer i forbindelse med 
sundheds-, plantesundheds- og kvalitetskontrol, hvor 
denne er foretaget i én medlemsstat og derefter påny 
foretages i en anden medlemsstat. Med sådanne gen­
tagne kontrolforanstaltninger tilsidesættes i nogen grad 
EF-Domstolens afgørelse (domsafgørelse 120/78 »Cas-
sis de Dijon«), hvorefter en tilladelse til fri bevægelighed 
i én medlemsstat generelt må anses for dermed at gælde 
det samlede EF-område. 
3.6. Der findes også forsinkelser, der skyldes oprethol­
delse af kontrolforanstaltninger, som på nuværende 
tidspunkt udmærket kunne afskaffes. Der foretages 
således kontrol af indholdet i brændstoftankene, for 
blot at nævne et enkelt eksempel. 
3.7. Det ville også i en lang række tilfælde være muligt 
at opnå væsentlige tidsbesparelser, hvis der på lokalt 
plan foretoges undersøgelser af de generelt svage punk­
ter, hvorved der kunne opnås organisatoriske forbed­
ringer, som i mange tilfælde ikke ville give anledning 
til større finansielle byrder. 
3.8. De nuværende kontrolprocedurer har også med­
ført, at erhvervslivet udsættes for et sandt papirvælde. I 
transporten mellem medlemslandene må der således på 
grund af transport-, udenrigsøkonomiske og skatte­
mæssige bestemmelser gennemføres indtil 70 forskellige 
procedurer, til trods for traktatens målsætning om, at 
varesamhandelen inden for en toldunion skal forløbe så 
ubureaukratisk som muligt. Det forekommer i øvrigt 
ikke sjældent, at der kræves flere dokumenter inden for 
den interne EF-transport end ved tredjelandetransport. 
3.9. Disse forsinkelser i forbindelse med varetranspor­
ten mellem medlemsstaterne belaster ikke blot erhvervs­
livet indirekte, idet dette må betale de meromkostnin­
ger, som opstår for speditions- og godstransportvirk­
somheder, men også direkte, for så vidt en virksomhed 
udfører transport for egen regning. 
3.10. Foruden Europa-Parlamentet, som bl.a. har 
udtalt sig om denne problematik i 1972 (*), 1979 (2) og 
1982 (3), har også Det økonomiske og sociale Udvalg 
(>) BOS-betænkningen, af 31. 8. 1972. 
(2) Schyns-betænkningen, af 12. 3. 1979. 
(3) von Wogau-betænkningen, af 15. 12. 1982. Carossino-
betænkningen, af 15. 2. 1982. 
5. 4. 83 De Europæiske Fællesskabers Tidende Nr. C 90/25 
gentagne gange foreslået en forenkling af grænseforma­
liteterne, bl.a. i udtalelsen fra 1978 om toldunionen (J) 
og i udtalelsen fra 1982 om »EF's transportpolitik i 
1980/erne« (2). Udvalget har også med glæde taget til 
efterretning, at Rådet i sin resolution af 26. marts 1981 
udnævnte forenkling af grænseformaliteterne til en prio­
riteret målsætning, der skulle realiseres inden udgangen 
af 1983. 
II. Særlige bemærkninger 
1. Udvalget må først og fremmest konstatere, at Kom­
missionen med valget af direktivet som retsinstrument 
til en vis grad stiller medlemsstaterne frit m.h.t. at 
anvende bestemmelserne i praksis, da der fortsat findes 
forskellige nationale retsforskrifter; dette indebærer, 
mener Udvalget, både fordele og ulemper, men navnlig 
ulemper, hvis ikke den ønskede harmonisering opnås. 
2. Udvalget konstaterer endvidere med tilfredshed, at 
Kommissionen betragter dette direktivforslag som en 
første foranstaltning, der ganske vist ikke har til formål 
at afskaffe kontrolprocedurerne — de skal blot »lettes« 
og »forenkles« — men man lader allerede nu forstå, at 
dette ikke bliver det eneste initiativ på dette område. 
Som et naturligt endemål for skabelsen af et virkeligt 
internt marked må det tilstræbes, at grænsekontrolfor­
anstaltningerne afskaffes. 
3. Selv om kommissionsforslaget derfor kun har 
begrænset rækkevidde, må det alligevel modtages posi­
tivt, fordi man i økonomiske nedgangstider må glæde 
sig over alle tiltag, som ved at lette de administrative 
formaliteter for den grænseoverskridende transport for­
bedrer erhvervslivets og transportvirksomhedernes ren­
tabilitet. Lange ventetider ved grænserne påvirker nem­
lig transportpriserne og dermed også den endelige pris 
på den transporterede vare. Meromkostninger i størrel­
sesordenen ca. 5 til 7% af vareværdien skader EF's 
erhvervsliv alvorligt, specielt i økonomiske krisetider. 
Dette understreges ganske klart i den allerede omtalte 
ekspertberetning. 
4. Der er også en anden grund til at modtage Kommis­
sionens forslag positivt, nemlig de sociale aspekter. 
(») EFT nr. C 181 af 31. 7. 1968, s. 31. 
(2) EFT nr. C 326 af 13. 12. 1982, s. 9. Grænsepassageproblemer medfører også ganske bety­
delige forringelser af arbejdsvilkårene for de beskæftige­
de inden for sektoren, som de uforudselige ventetider 
kan påføre arbejdstider, der af sociale og menneskelige 
hensyn ikke længere lader sig forsvare. 
5. Det må ligeledes betragtes som positivt, at kontrol­
stederne flyttes ind i landet, men der må i så tilfælde 
drages omsorg for, at der på disse steder forefindes de 
nødvendige faciliteter og et personale med de fornødne 
beføjelser. Det er imidlertid vigtigt, at der fortsat frit 
kan vælges mellem de to muligheder. 
6. Indretning af baner til hurtig passage må også anses 
for noget positivt. Det afgørende i denne forbindelse er 
imidlertid, at man anlægger eller undlader at anlægge 
disse ud fra nøje overvejelser. En omformulering af 
Kommissionens tekst kunne skabe større klarhed på 
dette punkt. 
7. Kommissionens forslag kan også tjene som et 
eksempel på, at den fælles transportpolitik må yde et 
bidrag, hvis man skal komme videre med at forenkle 
grænseformaliteterne. En ikke ubetydelig del af de 
administrative formaliteter skyldes netop, at den fælles 
transportpolitik hidtil kun er blevet gennemført i meget 
begrænset omfang. I den efterfølgende etape bør der 
derfor også overvejes initiativer inden for følgende 
transportpolitiske områder: 
— Afskaffelse af brændstofkontrol ved grænserne 
— Harmonisering af erhvervskøretøjers vægt og aksel­
tryk 
— Afskaffelse af bilaterale til fordel for multilaterale 
tilladelsesordninger inden for vejgodstransport 
— Fremskridt for så vidt angår takst- og infrastruktur­
politik. 
III. Særlige bemærkninger til artiklerne 
1. Artikel 2 
1.1. Udvalget anbefaler, at de former for kontrol, der 
for øjeblikket endnu skønnes nødvendige, finder sted 
samtidig og på ét sted, fortrinsvis på varernes afgangs-
eller bestemmelsessted. De i transporten involverede 
Nr. C 90/26 De Europæiske Fællesskabers Tidende 5. 4. 83 
parter bør frit kunne vælge stedet. Den nødvendige 
kontrol bør eventuelt ske i form af stikprøveundersøgel­
ser. 
1.2. Udvalget er sig bevidst, at det ikke for øjeblikket 
er muligt at centralisere alle kontroller. Men formule­
ringerne »så vidt muligt« og »fortrinsvis på varernes 
afgangs- eller bestemmelsessted« i Kommissionens tekst 
rummer ingen garanti for, at medlemsstaterne vil 
bestræbe sig alvorligt for at udføre kontrollerne på 
samme måde. Derved kan der opstå konkurrencefor­
vridning, eftersom rational kontrol vil komme til at 
bestå side om side med tidrøvende kontrol, afhængigt af 
grænsestedet. 
2. Artikel 3 
2.1. Efter Udvalgets opfattelse bør denne forskrift 
formuleres positivt, det vil sige ændres til et påbud om, 
at medlemsstaterne bør gennemføre stikprøvekontrol i 
stedet for regelmæssig kontrol. Under alle omstændig­
heder bør ordene »så vidt muligt« udgå. Denne ændring 
ville i øvrigt stemme med et princip EF-domstolen har 
indført, nemlig at ikke strengt nødvendige administra­
tive kontroller må anses for traktatstridige foranstalt­
ninger med samme virkning som kvantitative restriktio­
ner. 
3 Artikel 4 
3.1. Udvalget glæder sig over den lclart formulerede 
bindende bestemmelse i første afsnit. Det finder, at 
gensidig anerkendelse af forhold, der fremgår af diverse 
certifikater udstedt i de forskellige medlemsstater, kan 
bidrage væsentligt til at forenkle formaliteterne i forbin­
delse med det indre marked. Det beklager derfor, at tre 
medlemslande tilsyneladende har et forbehold i spørgs­
målet om gensidig anerkendelse. 
3.2. Hvad angår andet afsnit foreslår Udvalget, at 
Kommissionen hovedsagelig koncentrerer sig om at 
afskaffe overflødige nationale kontroldokumenter og at 
forenkle og standardisere dem, der bibeholdes. 
4. ArtikelS 
4.1. Hvor det er teknisk muligt, for eksempel hvor nye 
kontrolsteder skal bygges på begge sider af en fælles 
grænse, går Udvalget ind for, at disse indrettes på 
samme måde i alle EF-lande. 5. Artikel 7 
5.1. Ud over det kvantitative aspekt bør man også 
være opmærksom på kontrolpersonalets kvalifikatio­
ner. Navnlig bør medlemsstaterne sørge for om nødven­
digt at indsætte specialiseret kontrolpersonale (f.eks. til 
at gennemføre sundhedskontrol). Dette skal tjene til at 
undgå unødvendige forsinkelser ved grænserne. 
6. Artikel 8 
6.1. Artiklen bør omformuleres, så medlemsstaterne 
forpligtes til — ikke blot »bestræber sig på« — ved 
grænsestederne at etablere baner til hurtig passage for 
hastende transporter (f.eks. letfordærvelige fødevarer), 
når dette må anses for påkrævet. 
6.2. Artikel 8's formulering er et godt eksempel til 
illustration af, at Kommissionen tydeligvis går ud fra, at 
en tekst, som rummer en forpligtelse, let kunne risikere 
ikke at blive vedtaget af Rådet på grund af de dertil 
nødvendige finansielle midler. 
7. Artikel 9 
7.1. Udvalget finder, at de i stk. 1 og 2 omtalte 
blandede udvalg også bør omfatte repræsentanter for de 
berørte arbejdstagere. 
7.2. Kommissionens repræsentant bør spille en mere 
aktiv rolle i disse udvalg og regelmæssigt deltage i deres 
møder. Det vil være en af hans vigtigste opgaver at 
holde toldembedsmændene i de forskellige medlemssta­
ter orienterede om situationen med hensyn til EF-for-
skrifter, der direkte eller indirekte har at gøre med 
grænseoverskridende transport. 
8. Artikel 10 
8.1. Efter Udvalgets opfattelse bør artiklen formuleres 
således: 
»Medlemsstaterne drager omsorg for, at de foran­
staltninger, der træffes med henblik på at lette 
grænsepassagen, bliver så ensartede som muligt, 
ikke afskaffer allerede gennemførte lettelser og ikke 
gøres virkningsløse ved indførelse af nye kontrolfor­
anstaltninger eller formaliteter«. 
5. 4. 83 De Europæiske Fællesskabers Tidende Nr. C 90/27 
9. Artikel 11 nomiske og sociale Udvalg hvert andet år informeres 
om, hvor langt man er nået med direktivets gennem-
9.1. Ud over Europa-Parlamentet bør også Det øko- førelse. 
Bruxelles, den 24. februar 1983. 
Francis CEYRAC 
Formand for 
Det økonomiske og sociale Udvalg 
Udtalelse om forslag til Rådets direktiv om anvendelse i landbruget af slam fra 
rensningsanlæg 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 264 af 8. oktober 1982, side 3. 
A. UDTALELSENS JURIDISKE GRUNDLAG 
Rådet besluttede den 28. september 1982 i medfør af artikel 100 i traktaten om oprettelse af 
Det europæiske økonomiske Fællesskab at høre Det økonomiske og sociale Udvalg om det 
nævnte forslag. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog sin udtalelse på sin 205. plenarforsamling afholdt 
i Bruxelles den 23. og 24. februar 1983. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — 
under henvisning til traktaten om oprettelse af 
Det europæiske økonomiske Fællesskab, særlig arti­
kel 100, 
under henvisning til anmodning af 28. september 1982 
fra Rådet for De europæiske Fællesskaber om Udvalgets 
udtalelse om »forslag til Rådets direktiv om anvendelse i 
landbruget af slam fra rensningsanlæg«, 
under henvisning til beslutning truffet af Udvalgets 
præsidium den 13. oktober 1982 om at pålægge Afde­
lingen for miljøbeskyttelse, sundhedsvæsen og forbrug 
at udarbejde en udtalelse om forslaget, 
under henvisning til forhandlingerne på ovennævnte 
afdelings 72. møde den 1. februar 1983, 
under henvisning til mundtlig beretning aflagt af ord­
føreren, Josef Kolble, og under henvisning til forhandlingerne på den 205. ple­
narforsamling den 23.—24. februar 1983 (mødet den 
24. februar) — 
enstemmigt 
VEDTAGET FØLGENDE UDTALELSE: 
1. Generelle bemærkninger 
1.1. Udvalget udtrykker tilfredshed med direktivfor­
slaget, der tager sigte på at harmonisere bestemmelserne 
om landbrugets anvendelse af renseslam, som er ønske­
lig både af økologiske grunde, og fordi affald samtidig 
bortskaffes. Kommissionen agter at foretage denne har­
monisering under hensyntagen til landbrugets legitime 
interesser, befolkningens sundhed, forbrugerne samt 
miljøet.